มีตุ่มแดงขึ้นบริเวณหัวอวัยวะเพศ หลังจากการมีเพศสัมพันธ์ครั้งแรกใส่ถุงยางอนามัย ประมาณ1-2วันก็เกิดตุ่มแดงขึ้น พอเข้าวันที่3ตุ่มแดงก็กลายเป็นรอยเหมือนคนผิวแห้งผิวลอก มีอาการคันร่วมนิดๆ อยากทราบว่า เป็นเชื้อราหรือเริมหรือแพ้ถุงยาง
สวัสดีค่ะ ตุ่มที่บริเวณอวัยวะเพศชายดังที่กล่าวมานั้นอาจมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม หรือแพ้ถุงยางอนามัย5 เชื้อราบริเวณอวัยวะเพศ อาจเป็นปื้นแดง คัน6 การติดโรคติดต่อทางเพศสัมพันธ์เช่นหนองใน แผลริมอ่อนหากมีอาการคันและผิวค่อนข้างลอกมาก อาจจะนึกถึงเรื่องผื่นผิวหนังอักเสบหรือการระคายเคืองมากที่สุดแนะนำพบแพทย์เพื่อตรวจร่างกายให้ได้การวินิจฉัยที่แน่นอนค่ะ หากตุ่มมีขนาดใหญ่ขึ้น บวม แดง เจ็บ คันมากๆ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ควรรีบไปในระหว่างนี้ไม่ควรไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง